ചില സമയങ്ങളില് ഷാരൂഖിനെ അടിക്കാന് വരെ തോന്നി, ഇനി ഒരു അവസരം ലഭിച്ചാല് ചോദിക്കുമെന്ന് ജയാബച്ചന് ഒരു സമയത്ത് ബോളിവുഡ് ഗോസിപ്പുകളില് നിറഞ്ഞു നിന്ന പ്രണയ ജോഡികളായിരുന്നു ഐശ്വര്യ റായിയും സല്മാന് ഖാനും. 1997ല് സഞ്ജയ് ലീല ബന്സാലിയുടെ ഹം ദില് ദേ ചുകെ സനം എന്ന ചിത്രത്തിന്റെ ഷൂട്ടിംഗ് വേളയിലായിരുന്നു ഇരുവരും തമ്മില് പ്രണയത്തിലായത്. ഇരുവരുടെയും വിവാഹം വരെ തീരുമാനിച്ചിരുന്നുവെങ്കിലും പിന്നീട് ചെറിയ അസ്വാരസ്യങ്ങള് മൂലം ആ ബന്ധം തകരുകയായിരുന്നു. നടി കത്രീന കൈഫിന്റെ പിറന്നാള് ആഘോഷത്തില് വെച്ച് സല്മാന് ഖാനും ഷാരൂഖ് ഖാനും ഐശ്വര്യ റായിയെ കുറിച്ച് ചില വാക്കുകള് തമാശരൂപത്തില് അവതരിപ്പിച്ചിരുന്നു. അതില് തനിക്ക് ഉണ്ടായ അതൃപ്തിയെ കുറിച്ച് തുറന്ന് പറഞ്ഞിരിക്കുകയാണ് ജയാ ബച്ചന്. പ്രമുഖ മാധ്യമത്തിന് നല്കിയ അഭിമുഖത്തിലാണ് ജയാ ബച്ചന് ഷാരൂഖ് ഖാനെതിരെ തുറന്നടിച്ചത്. ചില സമയങ്ങളില് ഷാരൂഖിനെ അടിക്കാന് തനിക്ക് തോന്നിയിട്ടുണ്ടെന്നും തന്റെ വീട്ടിലെ അംഗങ്ങളില് ഒരാള് ആയിരുന്നെങ്കില് താന് അത് നേരത്തെ നല്കിയിരുന്നേനെ എന്നും ജയാ ബച്ചന് പറയുന്നു. ഒരു അവസരം ലഭിച്ചാല് സല്മാന് ഖാന് ഷാരൂഖ് വാക്കുതര്ക്കത്തിലേക്ക് ഐശ്വര്യയെ വലിച്ചിഴച്ചതിനെ കുറിച്ച് ചോദിക്കുമെന്നും ജയാ ബച്ചന് കൂട്ടിച്ചേര്ത്തു. അതേസമയത്ത് ഒരു കാലത്ത് നിരവധി ചിത്രങ്ങളിലെ് നായികാ സ്ഥാനത്ത് നിന്ന തന്നെ ഒരു കാരണവുമില്ലാതെ ഷാരൂഖ് ഖാന് മാറ്റിയിട്ടുണ്ടെന്ന് ഐശ്വര്യ റായ് വെളിപ്പെടുത്തിയിരുന്നു.